Ego Johannes, filius quondam domini Siguini de Corbertal militis, notum facio universis presentes litteras inspecturis quod ego volo, laudo et concedo elemosinam trium solidorum censualium quam domina Beatrix mater mea defuncta fecerat de eisdem monialibus de Loco Dei super grangiam meam que est extra portam de fonte de Belenain sitam inter molendinum de prato et muros Belne, ita quod quicumque decetero tenuerit dictam grangiam dictos tres solidos tenetur eisdem monialibus reddere annuatim in mense marcio censuales de eadem grangia et de appendiciis ejusdem. In cujus rei memoriam et testimonium, presentes litteras dictis monialibus tradidi sigilli domini Gilonis Belnensis archipresbiteri munimine roboratas. Actum est hoc anno Domini millesimo ducentesimo tricesimo quarto, mense novembris.